# Eugeni Giner i Martí

Eugeni Giner i Martí (Ortells, 16 de gener de 1924 - Premià de Dalt, 31 de març de 1994) va ser un guionista i dibuixant de còmics valencià, conegut sobretot per la seva obra El Inspector Dan de la Patrulla Volante (L'Inspector Dan de la Patrulla Volant).

## Biografia

La primera col·laboració d'Eugeni Giner amb l'Editorial Bruguera va tenir lloc en 1943, amb la publicació dels quadernets Aventuras y viajes (Aventures i viatges); no obstant això, la seva obra principal, El Inspector Dan de la Patrulla Volante (L'Inspector Dan de la Patrulla Volant), va aparèixer a la revista Pulgarcito el 1947. La idea original de la sèrie va ser del director editorial de Bruguera, Rafael González Martínez, qui va fer el guio dels primers lliuraments, passant després a ser substituït per Francisco González Ledesma (conegut autor de novel·les de l'oest sota el pseudònim de Silver Kane) i Víctor Mora (el futur autor d'El Capitán Trueno).
Eugeni Giner va participar el 1957 juntament amb José Peñarroya, Carlos Conti, Josep Escobar i Guillem Cifré en la fundació de la revista independent Tio Vivo, per a la qual va crear una sèrie humorística, Lolita i Enrique se van a casar (Lolita i Enrique es van a casar) (1957), sobre els problemes d'una parella de nuvis en la preparació de les seves noces. Després del fracàs de l'aventura independent de Tio Vivo, Giner es va traslladar a Londres, on va treballar per a l'editorial Amalgamated Press.
En 1961 va tornar a Espanya i va reprendre la seva col·laboració amb Bruguera, especialment en la revista per a noies Sissi. Anys després va abandonar els còmics per treballar a la construcció, fins que, el 1974, va quedar parcialment paralitzat com a conseqüència d'una greu malaltia, pel que va tornar al còmic. El 1982 va recuperar al personatge de l'inspector Dan.

## Obra

Publicacions on s'ha publicat la seva obra
| Títol | Any | Guionista | Editorial | Format | Als Números | Notes |
| Pequeños Libros Para Muchachos | 1945 | Sense dades | Editorial Bruguera,S.A. | Quadern apaïsat | 1,3,5,7 | |
| Pulgarcito | 1946 | Sense dades | Editorial Bruguera,S.A. | Quadern vertical | diversos | |
| El Campeon | 1948 | Sense dades | Editorial Bruguera,S.A. | Quadern vertical | 1,2,3,4,5,6,7,8,9,10,15,18,13,14,16,17 | |
| Vacaciones todo el año | 1948 | Sense dades | Editorial Bruguera,S.A. | Quadern vertical | 5 | |
| Magos del Lapiz | 1950 | Sense dades | Editorial Bruguera,S.A. | Quadern vertical | 15 | |
| Inspector Dan | 1951 | Sense dades | Editorial Bruguera,S.A. | Quadern apaïsat | 1 al 39 i 41 al 69 | El numero 40 no es va editar |
| Bisonte Grafico | 1955 | Sense dades | Editorial Bruguera,S.A. | Quadern apaïsat | 1,2,3,4,5,6,7,8,9,10,11,12,13,14,15,19 | |
| Parque | 1957 | Sense dades | | Quadern plegat | 14,1,6,10,12,18,35,21,28,48,49,55,147 | |
| TIO VIVO | 1957 | Sense Dades | Crisol / Bruguera | Quadern vertical | 1 al 39, 41 al 45, 47 al 49, 51 al 55, 57 al 58, 60,124,179 | |
| CUCÚ | 1958 | Sense Dades | Ediciones Soriano | Quadern apaïsat | 2,6,9 | |
| SISSI suplemento de novelas graficas | 1959 | Sense Dades | Editorial Bruguera,S.A. | Quadern vertical | 13.26 | |

## Referències

* ↑ «Eugenio Giner Martí» (en anglès). Find A Grave Memorial. [Consulta: 2 gener 2020].
* ↑ Guiral, Antoni. Cuando los Cómics se llamaban Tebeos:La Escuela Bruguera (1945-1963). Ediciones El Jueves,S.A., 2004, p. 39. ISBN 9788497415552. (castellà)

## Bibliografia

* Guiral, Antoni. Cuando los Cómics se llamaban Tebeos:La Escuela Bruguera (1945-1963). Ediciones El Jueves,S.A., 2004, p. 39. ISBN 9788497415552. (castellà)